Jelenia Góra

Jelenia Góra (saks. Hirschberg) on piirikuntatason kaupunki Ala-Sleesian voivodikunnassa Länsi-Puolassa. Kaupunki kuului Saksaan vuoteen 1945 saakka. Puolan ja Tšekin raja kulkee kaupungin läheltä Sudeettien vuoristossa. Jelenia Górassa asui vuoden 2019 arvion mukaan 79 061 asukasta. Se on viereisen Karkonoszen piirikunnan hallintokeskus. Jelenia Góra oli vuosina 1975–1998 Jelenia Góran voivodikunnan hallinnollinen keskus. Sobieszów on vuoristokylä kaupungin lähellä. Siellä sijaitsee Chojnik-niminen linna (Kynast-linna), joka kuului 1300-luvulta lähtien sleesialaiselle Schaffgotsch-suvulle. Saksaksi linnan nimi on Hermsdorf unterm Kynast. Jelenia Góra oli vuosisatojen ajan tekstiilinvalmistuksen keskus, mutta ala taantui 1700-luvulla. Jelenia Góran yhteistyökaupungit: Lähteet Aiheesta muualla Kuvia tai muita tiedostoja aiheesta Jelenia Góra Wikimedia Commonsissa